Nicolae Ciucă, președintele Partidului Național Liberal, a participat, în noaptea de sâmbătă spre duminică, la sluba de Înviere oficiată la Mănăstirea Sâmbăta de Sus din județul Brașov.
Între 1940 și 1944, stareț al mănăstirii a fost chiar părintele Arsenie Boca, cel supranumit Sfântul Ardealului.
Liderul PNL a transmis, de asemenea, și un mesaj cu ocazia Învierii Domnului:
„Dragi români, de sfânta sărbătoare a Învierii Domnului, celebrăm renașterea, credința și nu în ultimul rând speranța, acea forță care ne face să credem într-un drum mai drept, un viitor mai bun și o Românie mai sigură și mai unită.
Vă îndemn să priviți această sărbătoare ca pe un moment de reflecție. Miracolul Învierii ne învață să fim mai recunoscători, mai smeriți, mai iertători, mai aproape de cei dragi nouă și mai aproape de Dumnezeu. Vă doresc să aveți un Paște liniștit, cu lumină și pace în suflete. Hristos a înviat!“, a transmis Nicolae Ciucă, președintele PNL, într-un reel postat pe Facebook.
Foto: Partidul Național Liberal
Fiți la curent cu ultimele noutăți. Urmăriți DCNews și pe Google News